ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምርጫ ኣመሪካ፡ ትራምፕ ንባይደን 'ቅድሚ ክትዕ ምግጣምና መርመራ ሓሺሽ ንግበር' ኢልዎ 27 ነሓሰ 2020 ምንጪ ስእሊ, Reuters/Getty መግለጺ ስእሊ, ፕሬዝደንት ዶናልድ ትራምፕን ጆ ባይደንን ሰለስተ ናይ ቀጥታ ክትዓት ቴሌቪዥን ክህልዎም እዩ ኣብ ዝመጽእ ወርሒ ፕረዚደንት ዶናልድ ትራምፕ ምስ ሕጹይ ዴሞክራት ፕሬዝደንታዊ መረጻ ኣመሪካ ጆ ባይደን ብቐጥታ ፈነወ ቴሌቪዥን ዝመሓላለፍ ፈላማይ ክትዕ ከካይድ እዩ። ቅድሚኡ ግን ጆ ባይደን መርመራ መተባብዒ መድሃኒት ክገብር ጸዊዑ፡፡ ጆ ባይደን ንዴሞክራት ወኪሉ ኣብ ቴሌቪዥን ኣብ ዘካየዶም ክትዓት ሃንደበታዊ ምምሕያሻት ከም ዝተዓዘበን ዘይተጸበዮ ዓቕሚ ከም ዝርኣየን ዶናልድ ትራምፕ ን ዋሽንግተን ኤግዛማይነር ተዛሪቡ። ይኹን'ምበር እቲ መቐናቕንቱ ዝተፈለየ ዓቕሚ ንምርኣይ ሓሽሽ ዝጥቀም ምዃኑ ዘረጋግጽ ሓበሬታ እኳ እንተዘይኣቕረበ፡ "ኣነ ከምዚ ዝበሉ ነገራት ኣብ ምስትውዓል ንፉዕ'የ" ኢሉ። ፕሬዝደንት ዶናልድ ትራምፕን ጆ ባይደንን ቅድሚ እቲ 3 ሕዳር ዝካየድ መረጻ ሰለስተ ናይ ቀጥታ ክትዓት ቴሌቪዥን ክህልዎም እዩ። ትራምፕ ኣብ 2016 እውን መቐናቕንቱ ዝነበረት ሂላሪ ክሊንተን ቅድሚ እቶም ክትዓት ሓሽሽ ወሲዳ እያ ብዝብል፡ ቅድሚ እቲ ናይ መወዳእታ ናይ ቴሌቪዥን ቀጥታዊ ክትዕ ብተመሳሳሊ መርመራ ክትገብር ሓቲቱ ነይሩ እዩ። ኮይኑ ግና ጋንታ ሂላሪ ክሊንተን ንጠለብ ትራምፕ ኣይተቐበሉዎን። ፈላመይቲ ጸላም ኣመሪካዊት ሕጽይቲ ምኽትል ፕረዚደንት ኣሜሪካ ሃሪስ መን'ያ?
